Sergejs Tivjakovs

Sergejs Tivjakovs (, ; dzimis  Krasnodarā) ir Krievijā dzimis Nīderlandes starptautiskais lielmeistars šahā (1991).

 Biogrāfija 
Šahu sācis spēlēt piecu gadu vecumā. 1984. gadā uzņemts Vasilija Smislova šaha skolā. 1989. gadā Puertoriko uzvarējis Pasaules junioru šaha čempionātā U16 vecuma grupā, bet gadu vēlāk Singapūrā bijis labākais Pasaules junioru šaha čempionātā U18 vecuma grupā. 1993. gadā Groningenā ieņēmis 5. vietu Profesionālā šaha asociācijas rīkotajā Pasaules šaha čempiona izcīņas cikla kvalifikācijas turnīrā un iekļuvis pretendentu skaitā.1993 Groningen PCA Qualifying Tournament 1994. gadā Ņujorkā pretendentu maču ceturtdaļfinālā piekāpies Maiklam Adamsam ar minimālu rezultātu 6½:7½.1994-95 PCA Candidates Matches Par panākumiem turnīros FIDE 1990. gadā Tivjakovam piešķīrusi starptautiskā meistara (IM), bet 1991. gadā - starptautiskā lielmeistara (GM) nosaukumu.

1990. gadu vidū pārcēlies uz dzīvi Nīderlandē un kopš 1999. gada šaha turnīros pārstāv šo valsti. 2006. gadā pirmo reizi uzvarējis Nīderlandes šaha čempionātā, bet pēc gada atkārtojis savu panākumu. 2008. gadā Plovdivā uzvarējis Eiropas individuālajā šaha čempionātā.Europameisterschaft 2008: Tag der Entscheidungen Daudzu starptautisko šaha turnīru uzvarētājs, tajā skaitā uzvarējis Kalkutā (1994), Buenosairesā (1996), Džakartā (1997), Groningenā (1998, 1999), Malagā (2003), Vroclavā (2009), Bogotā (2010). 2014. gadā Monreālā uzvarējis Kanādas atklātajā šaha čempionātā Canadian Open.Sergey Tiviakov wins Canadian Open on tie-break) 2015. gadā Tallinā uzvarējis Paula Keresa memoriālā ātrajā šahā.Tiviakov victorious at Keres Memorial

Četras reizes piedalījies Pasaules šaha čempionātos pēc izslēgšanas sistēmas, kuros 1997. gadā izstājies 3. kārtā, bet pārējās trīs reizes (1999, 2001, 2004) izstājies 2. kārtā. Piedalījies arī Pasaules šaha kausa izcīņā pēc izslēgšanas sistēmas, kurā 2005. gadā izstājies 3. kārtā, bet 2007. gadā izstājies 2. kārtā.World Chess Championship: Tiviakov S

Pārstāvējis Krievijas un Nīderlandes komandas lielākajos komandu šaha turnīros:
 Pasaules šaha olimpiādēs piedalījies 6 reizes (1994, 2000-2006, 2014). Komandu vērtējumā izcīnījis zelta (1994) medaļu;OlimpBase :: Men's Chess Olympiads :: Sergei Tiviakov
 Eiropas komandu šaha čempionātos piedalījies 6 reizes (1999-2007, 2015). Komandu vērtējumā izcīnījis 2 zelta (2001, 2005) medaļas. Individuālajā vērtējumā izcīnījis zelta (2001) medaļu;OlimpBase :: European Men's Team Chess Championship :: Sergei Tiviakov
 Pasaules komandu šaha čempionātā piedalījies 1993. gadā;OlimpBase :: World Men's Team Chess Championship :: Sergei Tiviakov

 Atsauces 

 Ārējās saites 

Kategorija:1973. gadā dzimušie
Kategorija:Krasnodaras novadā dzimušie
Kategorija:Krievijas šahisti
Kategorija:Nīderlandes šahisti
Kategorija:PSRS šahisti